ElyBroyles144

Twitter е

безплатна социална мрежа и микро-блог услуга, която позволява на потребителите да изпращат и четат статус съобщения, познати като туитове. Туитовете са текстово-базирани съобщения с размер до 140 символа, съхранявани в страницата с потребителския профил на автора им и изпращани към другите потребители - известни като последователи, които са се абонирали за тях. Изпращачът може да ограничи достъпа до статус съобщенията си до кръга от приятели или да позволи отворен достъп до тях. Туитовете могат да бъдат изпращани през уеб страницата на Twitter, през SMS или през приложения, написани от трети лица, с помощта на публикуваното от Twitter API. Услугата е достъпна безплатно през Интернет, но изпращането на туитове през SMS се облага с такса от страна на GSM оператора. От своето създаване през 2006 Twitter спечели значимост и популярност в световен мащаб. Понякога услугата бива наричана "SMS-ът на Internet". Twitter потребителите могат да комуникират през SMS посредством пет номера в САЩ, Канада, Индия, Нова Зеландия и Ман (остров). Съществува и кратък номер за достъп във Великобритания, достъпен само за потребителите на клетъчната мрежа на Vodafone. Очакваният брой на дневните посетители варира, защото компанията не изнася информация за броя на активните потребителски сметки. Въпреки това, блог публикация на Compete.com от февруари 2009 г. подрежда Twitter на трето място сред най-ползваните социални мрежи, което представлява грубо 6 милиона уникални месечни посещения и 55 милиона месечни посещения. Към 19 февруари 2011 г. Интернет-страницата за проследяване на глобален Интернет трафик Alexa класира уеб страницата на 9-то място по уеб трафик в света. Счита се, че към този момент Twitter има 175 млн. потребители в света.